DiscoverEU: Peste 2.000 de tineri români vor face turul Europei cu trenul.
Comisia a anunţat joi rezultatele ultimei sale runde de înscrieri pentru DiscoverEU, care a fost lansată în octombrie 2021. Candidaţii selecţionaţi vor călători singuri sau în grupuri de până la cinci persoane între martie 2022 şi februarie 2023, pentru o perioadă de până la 30 zile. În conformitate cu Pactul verde, participanţii vor călători în principal cu trenul, cu unele excepţii pentru a le permite şi celor care locuiesc pe insule să participe.
Comisia a anunţat joi rezultatele ultimei sale runde de înscrieri pentru DiscoverEU, care a fost lansată în octombrie 2021. Candidaţii selecţionaţi vor călători singuri sau în grupuri de până la cinci persoane între martie 2022 şi februarie 2023, pentru o perioadă de până la 30 zile.În conformitate cu Pactul verde, participanţii vor călători în principal cu trenul, cu unele excepţii pentru a le permite şi celor care locuiesc pe insule să participe."Sporirea mobilităţii tinerilor, pe care aceste 60.000 de permise de călătorie o reprezintă, le oferă tinerilor oportunităţi deosebite de a traversa aceste vremuri dificile. 2022 are un început în forţă. Acesta va fi anul tinerilor europeni", a declarat vicepreşedintele pentru promovarea modului de viaţă european, Margaritis Schinas.Comisara pentru inovare, cercetare, cultură, educaţie şi tineret, Mariya Gabriel, a declarat, la rândul său: "Ce început potrivit pentru Anul european al tineretului, prin anunţarea rezultatelor iniţiativei DiscoverEU! Ne dorim ca anul acesta să fie dedicat tuturor tinerilor. Vom multiplica oportunităţile pentru aceştia pe tot parcursul anului, de exemplu prin creşterea numărului de bilete pentru DiscoverEU în runda următoare, care va avea loc în primăvara anului 2022".Runda de înscrieri din octombrie a fost deschisă tuturor tinerilor europeni născuţi între 1 iulie 2001 şi 31 decembrie 2003. În mod excepţional, s-au putut înscrie şi tinerii de 19 şi 20 de ani, deoarece rundele lor au fost amânate din cauza pandemiei de COVID-19.Dată fiind incertitudinea legată de evoluţia pandemiei, tuturor călătorilor li se vor oferi rezervări flexibile prin intermediul unui nou permis mobil de călătorie. La 17 ianuarie 2022, va avea loc o sesiune de întrebări şi răspunsuri în direct pe contul de Instagram al European Youth, în cadrul căreia participanţii vor adresa întrebări legate de viitoarea lor călătorie.Comisia a lansat iniţiativa DiscoverEU în iunie 2018, în urma unei propuneri din partea Parlamentului European. Aceasta a fost integrată oficial în noul program Erasmus+ 2021-2027. Începând din iunie 2018, programul a finanţat 130.000 de permise de călătorie.Următoarea rundă de înscrieri va avea loc în primăvara anului 2022.